## Mellékletek

## 1. számú melléklet: A HBB eljárása

**A Helyi Bíráló Bizottság**

**I. Háttér**

A LEADER Helyi Akciócsoportok (a továbbiakban LEADER HACS-ok) javaslata alapján helyi bíráló bizottság létrehozása vált szükségszerűvé, amely előzetes szűrőként biztosítja azt, hogy a benyújtott pályázat benyújtására jogosult projektek illeszkedjenek a Helyi Vidékfejlesztési Stratégiához (a továbbiakban: HVS). Ez a szervezet a Helyi Bíráló Bizottság.

**II. A Helyi Bíráló Bizottság feladata**

A Helyi Bíráló Bizottság (a továbbiakban: HBB) a LEADER HACS jogi személyiségű szervezetének választott testülete, amely az ÚMVP IV. tengelye kapcsán benyújtott projektjavaslatokat megvizsgálja és dönt a benyújtott projekt javaslatok HVS-hez való illeszkedésének megfelelőségéről.

A HBB kizárólagos feladata a LEADER HACS által kidolgozott HVS, azaz a LEADER HACS által megfogalmazott kritériumrendszerhez való illeszkedés vizsgálata és ennek kapcsán a projekt javaslatok támogatása vagy elutasítása. A projekt javaslatot a pályázó a LEADER HACS által megfogalmazott célterületek vonatkozásában nyújthatja be.

Az ezen Eljárásrendben nem szabályozott feltételeket a LEADER HACS HBB külön Szervezeti és Működési Szabályzatban (továbbiakban: SZMSZ) jogosult rögzíteni.

**III. A HBB szervezete**

**A HBB feladatait a LEADER HACS döntéshozó testülete, vagy a LEADER HACS közgyűlése, taggyűlése döntése alapján külön választott, önálló testület láthatja el.**

A HBB tagjait, amennyiben ezt a feladatot nem a LEADER HACS döntéshozó testülete látja el, úgy a LEADER HACS jogi személyiségű szervezetének közgyűlése, vagy taggyűlése választja. Egyesület és nonprofit zrt. esetén a közgyűlés, non-profit kft. esetén a taggyűlés. A LEADER HACS közgyűlése, illetve taggyűlése legalább 5 tagot választ meg a HBB tagjai sorába.

**A HBB tagságon belül a civil és üzleti szféra együttes aránya legalább 50%,** melyet a döntéshozatal során is érvényesíteni kell. A HBB ülés határozatképességéhez szükséges feltétel, hogy a jelenlévő tagok minimum fele az üzleti- vagy civil szféra képviseletében legyen jelen.

**III. A HBB döntéshozatali eljárása**

1. **Nyilvánosság**

A LEADER HACS a honlapján általános tájékoztatást nyújt:

1. az illetékességi területén meghirdetett célterületekről és a célterületekkel kapcsolatos tudnivalókról,
2. a LEADER kritériumokhoz való illeszkedés vizsgálatának módjáról,
3. a projekt javaslatot benyújtó ügyfelek kötelezettségeiről, és
4. az eljárásban kötelezettségként előírt határidőkről

A HACS ezen kívül legalább egy, a HACS területét átfogó tájékoztató fórumot tart a 60 napos felkészülési időszakban.

A honlapon az alábbi kapcsolódó tartalmakat köteles a HACS megjeleníteni:

* + A HBB tagsága
  + A HBB eljárásrendje
  + A HBB ülés napirendje
  + A projekt adatlap formanyomtatványa letölthető formában
  + Átadás-átvételi formanyomtatvány
  + Folyamatos tájékoztatás az aktuális határidőkről,
  + tájékoztatás a soron következő ülés időpontjáról legalább az ülést megelőzően 10 nappal.

1. **A benyújtás**

**A projekt javaslat az IH által rendszeresített „Projekt adatlap” elnevezésű formanyomtatványon nyújtható be a LEADER HACS munkaszervezetéhez**.

A formanyomtatvány használata kötelező, a **nem a formanyomtatványon benyújtott projekt javaslatokat a HBB vizsgálat nélkül elutasítja**.

A **hiányosan, vagy hibásan benyújtott Projekt adatlap javítására**, illetve kiegészítésére a LEADER HACS szólítja fel az ügyfelet postai vagy elektronikus úton a benyújtást követően három munkanapon belül. Az ügyfélnek postai kézbesítés esetén az értesítés átvételét, vagy elektronikus értesítés esetén a kiküldés napját követően 5 munkanap áll rendelkezésre a javításra, kiegészítésre.

A Projekt adatlapot az ügyfél **postai úton ajánlott vagy tértivevényes küldeményként, vagy személyesen, átadás-átvételi formanyomtatvány** együttes aláírásával nyújtja be a területileg illetékes LEADER HACS munkaszervezetéhez a vonatkozó jogcímrendelet hatálybalépésének napjától kezdődően.

Az ügyfelek, amennyiben **kisértékű projektre** kívánnak pályázatot benyújtani, a Projekt adatlapot legkésőbb a pályázat benyújtási időszak első napját megelőző 25. napig nyújthatják be.

Amennyiben az ügyfél **nem kisértékű projektre** tervez pályázatot benyújtani, a Projekt adatlapot legkésőbb a pályázat benyújtási időszak első napját megelőző napon nyújthatják be.

Az időpontról az ügyfeleket a LEADER HACS a honlapján történő tájékoztatással értesíti.

1. **A HBB ülései**

A HBB üléseit a munkaszervezet közreműködésével a HBB elnök hívja össze az ülést megelőzően legkésőbb 10 nappal. A munkaszervezet köteles a HBB ülés időpontját, helyszínét és napirendjét nyilvánosságra hozni a LEADER HACS honlapján.

* **A HBB első ülése**: A HBB köteles első ülését a pályázat előkészítésére rendelkezésre álló, a vonatkozó jogcímrendelet hatályba lépését követő időszak első 20 napján belül megtartani.
* **Az utolsó HBB ülés**: Az utolsó HBB ülést legkésőbb a pályázat benyújtási időszak első napját megelőző 20. napon kell megtartani ***kisértékű projektre*** benyújtott adatlapok esetén. A benyújtási időszak első napját megelőző 20. napon minden kisértékű projekt vonatkozásában döntést köteles hozni a HBB. ***Nem kisértékű*** projektekre benyújtott projekt adatlap esetén a HBB legkésőbb a pályázat benyújtási időszak megkezdését követő 5. napon döntést köteles hozni.

A HBB ülései nyilvánosak, azokon az egyesület tagsága tanácskozási jog nélkül részt vehet. A HBB – a munkaszervezet közreműködésével - köteles ülésének időpontjáról az ülést megelőzően legkésőbb 10 nappal elektronikus úton tájékoztatni az IH-t, valamint az illetékes MVH Regionális Kirendeltséget.

1. **Döntéshozatal**

A HBB arra kap felhatalmazást, hogy a LEADER HACS által a LEADER jogcím rendelet alapján közzétett Pályázati felhívásban megjelenő célterületekben, a helyi jogosultsági kritériumként meghatározott LEADER követelményeknek való megfelelést a benyújtott Projekt adatlap formanyomtatvány vonatkozásában előzetesen vizsgálja és **döntés**t hozzon

a későbbiekben pályázatot benyújtani kívánó ügyfelek által benyújtott Projekt adatlapban foglaltak **HVS-hez**, azaz a célterület vonatkozásában megfogalmazott LEADER kritériumokhoz való **illeszkedés**éről.

***A HBB a projekt javaslatok értékelése során kizárólag a LEADER pályázati felhívás keretében előre meghirdetett kritériumoknak való megfelelésről hozhat döntést.***

A döntésről minden esetben a döntést követő 5. munkanapig postai úton, vagy a hivatalos formanyomtatvány szkennelt változatának elektronikus továbbításával (amennyiben az ügyfél elektronikus postafiókjába kéri az értesítést) a munkaszervezet az IH által rendszeresített formanyomtatványon tájékoztatja az ügyfelet. **Amennyiben az ügyfél elutasító nyilatkozatot kap, úgy jogosult arra, hogy átdolgozott formában ismételten benyújtsa Projekt adatlapját a HACS munkaszervezetéhez a HBB-hez címezve az utolsó HBB ülést megelőző 5. napig.**

***A HBB által kiadott döntést és indoklását tartalmazó okirat az ügyfél által benyújtandó LEADER pályázat nem hiánypótoltatható kötelező melléklete, amelynek csatolásáért az ügyfél a felelős***.

A HVS illeszkedést tartalmazó okiratot a LEADER HACS képviseletére jogosult személy és a HBB elnöke, akadályoztatása esetén a HBB alelnöke 3 példányban írja alá. Az okirat egy példánya a LEADER HACS-ot illeti, két példánya pedig az ügyfelet, melyből egy példányt a pályázathoz csatolva benyújt az MVH részére.

Az okirat egy példányát a LEADER HACS munkaszervezete ajánlott levélként megküldi az ügyfélnek a döntést követő 5 napon belül. Amennyiben az ügyfél elektronikus postafiókjába kéri a döntésről szóló kiértesítést, úgy az aláírt változatot szkennelt formában elektronikus úton is eljuttatja a munkaszervezet az ügyfél számára.

**. A projekt adatlap formátuma nem módosítható.**

1. **Jogorvoslat**

Az ügyfél a HBB döntése ellen **a döntés kézhezvételét követő 5 napon belül fellebbezéssel élhet,** amelyet a LEADER HACS jogi személyiségű szervének legfőbb szervéhez kell címeznie és a LEADER HACS munkaszervezetéhez benyújtania.

A legfőbb döntéshozó szervhez benyújtott fellebbezést a közgyűlés vagy taggyűlés döntése után a HBB elnöke ellenjegyzi. Az ehhez szükséges **formanyomtatványt a HBB eljárásrend melléklete tartalmazza. Alkalmazása kötelező.**

A döntést követő 5 napon belül a HBB a munkaszervezet közreműködésével kiállítja és megküldi a célterület vonatkozásában megfogalmazott LEADER kritériumokhoz való illeszkedésről szóló támogató vagy elutasító nyilatkozatot az ügyfélnek.

**V. Összeférhetetlenség**

A HBB tag és az ügyfél köteles, büntetőjogi felelőssége tudatában összeférhetetlenségével kapcsolatban nyilatkozni, amennyiben az összeférhetetlenség alább felsorolt esetei közül bármelyik fennáll, vagy egyéb, a projekt adatlap elbírálást befolyásoló összeférhetetlenségi tényező áll fenn:

A projekt javaslat elbírálása szempontjából összeférhetetlenség áll fenn azon HBB taggal kapcsolatban, aki

1. az adott Projekt adatlapot benyújtotta vagy a benyújtó szervezetnek a képviselője, vagy az ügyfélnek a Ptk-ban meghatározott hozzátartozója;
2. vagy akinek a Ptk-ban meghatározott hozzátartozója a pályázóval azonos gazdasági társaságban tagsággal rendelkezik;
3. a döntéssel érintett projekt javaslatot benyújtó szervezet tagja
4. az ügyféllel folyamatban levő peres eljárásban érintett.

A nyilatkozat tétel elmulasztása esetén, amennyiben az összeférhetetlenséggel kapcsolatos információ jut a HBB, a LEADER HACS, az MVH vagy az IH tudomására a projekt javaslattal kapcsolatban, az a projekt javaslat további eljárásból való kizárását vonja maga után.

**VI. Adatvédelem:**

A HACS munkaszervezete tisztségviselője és projekt adatlapot kezelő munkavállalója, a HBB tagjai titoktartási nyilatkozatot kötelesek tenni a projekt javaslatokban foglalt adatok vonatkozásában. Az ügyfél a projekt adatlapon lévő nyilatkozatával járul hozzá az adatainak és a projekt adatainak a HBB nyilvános ülésen való tárgyalásához.

## 2. számú melléklet: Projekt javaslat adatlap

**Projekt adatlap**

**1.Ügyfél adatai**

Regisztrációs szám:

Ügyfél minősítési kódja:

*1 - Belföldi természetes személy;*

*2 -Mikrovállalkozás;*

*3 - Kisvállalkozás;*

*4 - Középvállalkozás;*

*5 - 1-4-be nem tartozó vállalkozás;*

*6 - Nonprofit szervezet államháztartáson belül;*

*7 - Nonprofit szervezet államháztartáson kívül.*

Név:

Az ügyfél értesítési címe, ahová a döntés eredménye megküldését kéri *(kizárólag egy értesítési cím jelölhető be; elektronikus postafiókba történő kézbesítés esetén a kiküldés időpontja számít a kézbesítés időpontjának):*

1. Postai levelezési cím:
2. E-mail cím:

*Az elektronikus értesítés kézbesítési ideje a munkaszervezet általi kiküldés időpontja. Kérjük ezt figyelembe venni az értesítés módjának kiválasztásánál.*

Kapcsolattartási információk:

Kapcsolattartó neve:

Tel/fax:       e-mail:

**2.Célterületre vonatkozó információk:**

Célterület azonosítója:

Célterület megnevezése:

LEADER HACS neve:

**3.Költségkalkuláció:**

A projekt teljes becsült költsége :       - Ft *(Megj: a támogatás számítás alapját nem képezi)*

A projekt megvalósításához igényelt támogatás:       - Ft *(Megj: a támogatás számítás alapját nem képezi)*

**4.Fejlesztés megnevezése:**

**5.Megvalósítás tervezett helyszíne** :

**6.Tervezett fejlesztés rövid, tényszerű szöveges összefoglalása *(max. 2000 karakter)*:**

**7.HVS-hez való illeszkedés indoklása, hivatkozási pontok megjelölése a HVS-ből (LEADER kritériumok) *(max. 1000 karakter)*:**

**8.Adatvédelmi záradék:**

Hozzájárulok ahhoz, hogy a Helyi Bíráló Bizottság nyilvános ülésen tárgyalja meg a projekt javaslatom tartalmát.

igen

***Jogi nyilatkozat: jogokról és kötelezettségekről***

Képviselő neve:

Aláírás: ........................................

p.h

Dátum:

## 3. számú melléklet: Átadás-átvételi jegyzőkönyv

**Átadás-átvételi jegyzőkönyv Projekt adatlap benyújtásához**

|  |
| --- |
|  |
|  |
| **LEADER HACS neve, címe** |
| **Iktatószám:** |
|  |
| **Iratátadás - átvételi jegyzőkönyv** |
|  |
| **Készült:** *dátum, LEADER HACS neve, helyiség megnevezése* |
|  |
| **Átadó:** *az átadó szerv/személy megnevezése, illetve az átadásért felelős személy és beosztásának megnevezése* |
|  |
| **Átvevő:** *az átvevő szerv/személy megnevezése, illetve az átvételért felelős személy és beosztásának megnevezése* |
|  |
| **Az átadás-átvétel tárgyát képező iratanyag, iratkezelési segédlet:**  *az iratanyag tárgyának és mennyiségének megnevezése* |
|  |
| Aláírás  **átadó**  (P.H.) |
| A projekt javaslattal kapcsolatos, a Helyi Bíráló Bizottság további eljárásáról szóló szóbeli tájékoztatást az átadás-átvétellel egyidejűleg megkaptam. |
|  |
| Aláírás  **átvevő**  (P. H.) |

Készült:   *példányban*

Kapják:

átadó megnevezése átvevő megnevezése

Dátum: